МОДЕЛ УГОВОРА
ЈН БР. 1-79/25
Израда претходне студије изводљивости постројења за производњу енергије из RDF/SRF горива

Закључен у Новом Саду, дана ______________________ године између:

1. ‹‹ЈАВНО КОМУНАЛНО ПРЕДУЗЕЋЕ НОВОСАДСКА ТОПЛАНА НОВИ САД››                                     Нови Сад, Владимира Николића 1, ПИБ: 100726741; МБ: 08038210 које заступа директор Ненад Барац, дипл.менаџ. (у даљем тексту: Корисник услуга) с једне стране,

2. _________________________________________________________________________
[bookmark: _GoBack]    _________________________________________________________________________
    ________________________ (у даљем тексту: Пружалац услуга).

Основ уговора:
ЈН број: 1-79/25
Број и датум одлуке о додели уговора: _______________________

Члан 1.
Предмет овог уговора је израда претходне студије изводљивости постројења за производњу енергије из RDF/SRF горива (у даљем тексту: услуге), у свему према усвојеној понуди Пружаоца услуга од ____________ године и техничким карактеристикама из конкурсне документације Корисника услуга број 1-79/25, који чине саставни део овог уговора. 
(Пружалац услуга наступа са подизвођачем ______________ из ________ ул._______________, који ће делимично извршити предметну набавку и то у делу ____________________________).

Члан 2.
Укупна цена предметних услуга из овог уговора одређена је у свему према прихваћеној понуди Пружаоца услуга и износи ____________________ динара.
У цену из претходног става овог члана није урачунат порез на додату вредност.
Ценe су прецизиране прихваћеном понудом Пружаоца услуга и Обрасцем структуре понуђене цене и исте су фиксне. 

Члан 3.
Корисник услуга се обавезује да за извршене услуге плати Пружаоцу услуга према ценама из члана 2. овог уговора, увећаним за износ обрачунатог пореза на додату вредност, у року од најдуже 45 дана рачунајући од дана пријема исправне електронске фактуре, сачињене на основу Закона о електронском фактурисању и пратећих подзаконских аката, која се испоставља након потписаног Записника о извршеној услузи.
Електронска фактура се доставља преко Система електронских фактура (СЕФ-а) и у чијем прилогу се доставља копија обострано потписаног Записника о извршеној појединачној услузи којим се потврђује да су услуге извршене на уговорени начин. 

Фактура мора да гласи на: Јавно комунално предузеће „Новосадска топлана“ Нови Сад, Владимира Николића бр.1, 21000 Нови Сад, ПИБ:100726741, МБ:08038210; ЈБКЈС: 81888.

Члан 4.
Рок израде претходне студије изводљивости постројења за производњу енергије из RDF/SRF горива износи ___ (максимално 180) календарских дана, рачунајући од дана закључења овог уговора.


Члан 5.
По извршеној услузи, представник Корисника услуга потписује Записник Пружаоцу услуга, чиме потврђује да је услуга извршена.
Уколико извршене услуге не одговарају уговореним услугама, односно имају видљиве мане, Корисник услуга је дужан да одбије пријем услуге и у року од 3 дана писмено обавести Пружаоца услуга, а у хитним случајевима усмено и захтева поновно извршење услуга у уговореном року извршења.
Ако се након примопредаје покаже неки недостатак који није видљив, Корисник услуга је дужан да о том недостатку обавести Пружаоца услуга у року од 3 дана од дана када је открио недостатак и може захтевати поновно извршење услуге, најкасније наредног дана од дана пријема рекламације.
Ако Корисник услуга не добије испуњење у предвиђеном року има право да захтева снижење цене, раскине уговор и наплати меницу из члана 6. овог уговора.


Члан 6.
Пружалац услуга се обавезује да у тренутку закључења овог уговора достави бланко соло меницу, на износ од 10% вредности уговора, без ПДВ-а, која представља средство финансијског обезбеђења и којом гарантује добро испуњење свих својих уговорних обавеза, односно уредно извршење уговореног посла.
		Пружалац услуга се обавезује да ће са предајом менице без протеста из става 1. овог члана предати Наручиоцу копију картона са депонованим потписом овлашћених лица Пружаоца услуга, овереног од стране банке, овлашћење за Корисника услуга да меницу може попунити у складу са овим уговором, као и потврду о регистрацији менице и меничног овлашћења сагласно важећој Одлуци о ближим условима, садржини и начину вођења регистра меница и овлашћења Народне банке  Србије.
	Пружалац услуга се обавезује да уз меницу из става 1. преда Кориснику услуга и фотокопију ОП обрасца.

Члан 7.
Овај уговор се закључује на одређено време, рачунајући од датума наведеног на почетку овог уговора, а ступа на снагу даном потписивања обе уговорне стране и достављања средстава обезбеђења из члана 6. овог уговора.




Члан 8.
Уколико једна од уговорних страна не извршава обавезе, као и ако их не извршава на уговорени начин и у уговореним роковима, друга уговорна страна има право да једнострано раскине уговор због неиспуњења на начин одређен законом којим се уређују облигациони односи.

Члан 9.
Наручилац може током трајања овог уговора у складу са одредбама чл. 157. - 161. Закона о јавним набавкама да измени Уговор без спровођења поступка јавне набавке.
У случају измене уговора Наручилац је дужан да обавештење о измени уговора и податке о измени уговора пошаље на објављивање и региструје на Порталу јавних набавки у року од десет дана од дана измене уговора.

Члан 10.
На све што није регулисано овим уговором примењиваће се одредбе Закона о јавним набавкама, Закона о облигационим односима, као и други прописи који регулишу ову материју.

Члан 11.
Уговорне стране су сагласне да сва спорна питања у вези са овим уговором решавају споразумно.
Евентуалне спорове који не буду решени мирним путем решаваће Привредни суд у Новом Саду.

Члан 12.
Овај уговор сачињен је у шест истоветних примерака, од којих Корисник услуга задржава четири примерка а Пружалац услуга два примерка.

     



ЗА ПРУЖАОЦА УСЛУГА                                                                           ЗА КОРИСНИКА УСЛУГА
               Директор                                                                                                      Директор

________________________                                                            ________________________
                                                                                                                   Ненад Барац, дипл.менаџ.




Напомена: У складу са датим Моделом уговора и елементима најповољније понуде биће закључен Уговор о јавној набавци.

